- Hindi News
- National
- ये बादलों की बसें हैं, पुराने टर्मिनल से ही चलेंगी, डीसी राेक सकता है, एसएसपी
ये बादलों की बसें हैं, पुराने टर्मिनल से ही चलेंगी, डीसी राेक सकता है, एसएसपी
मनोज जोशी|मोहाली manoj.joshi@dbcorp.in
डिप्टीसीएम सुखबीर सिंह बादल के ड्रीम प्रोजेक्ट मोहाली के नए एसी बस टर्मिनल को चाहे एयरपोर्ट टर्मिनल की तरह बनाया गया है, लेकिन उनके इस प्रोजेक्ट को उनकी खुद की ट्रांसपोर्ट कंपनियों के बस चालक ही फेल करने पर तुले हैं। बादलों की ट्रांसपोर्ट कंपनियों की बसों के ड्राइवरों ने नए बस टर्मिनल को छोड़कर फेज-8 में बने पुराने बस टर्मिनल पर कब्जा जमाते हुए यहीं अपनी बसें खड़ी करनी शुरू कर दी हैं। ये बस चालक नए बस टर्मिनल पर बसें लेजा ही नहीं रहे हैं। हालांकि डीसी कम जिला मैजिस्ट्रेट ने पुराने बस टर्मिनल को डी-नोटिफाई कर नए बस टर्मिनल को ही बसें चलाने के लिए नोटिफाई कर रखा है। ऐसे में पुराने बस स्टैंड पर बसें खड़ी करना डीसी के आदेशों का उल्लंघन और गैरकानूनी है।
बादलों की ट्रांसपोर्ट कंपनियों की प्राइवेट बस चालकों ने शुक्रवार रात से पुराने बस टर्मिनल पर बसें खड़ी करनी शुरू कर दी हैं। ऐसे में नए बस टर्मिनल पर बसों का आना-जाना कम हो गया है। आलम यह हो गया है कि पुराने बस स्टैंड पर बस चालक सवारियों का इंतजार कर रहे हैं तो नए बस टर्मिनल पर सवारियां बसों का इंतजार कर रही हैं। शनिवार को फेज-8 स्थित पुराने बस टर्मिनल पर तो बसें खड़ी नजर रही थीं, लेकिन नया बस टर्मिनल पूरी तरह खाली नजर रहा था।
^ फेज-8 के पुराने बस स्टैंड पर बसें खड़ी होने की जानकारी मिली है। इस बारे में साेमवार को अथॉरिटीज को लिखकर आगे की कार्रवाई की जाएगी। न्यू बस टर्मिनल पर ही सभी अधिकारी काम कर रहे हैं। -जगदीशसिंह जोहल, डीटीओ मोहाली
^गमाडा के सिटी सेंटर एरिया में बस स्टैंड बना था। अब शहर के लिए नया बस टर्मिनल बनाया गया है। कई तरह की प्लानिंग चल रही है। मेन बसें तो नए टर्मिनल से ही जाएंगी। -वरुणरूजम, सीए गमाडा
^ पुराने बस स्टैंड पर बसें जा रही हैं तो उनको रोकने के लिए सभी से बात कर कार्रवाई की जाएगी। ट्रैफिक पुलिस के कर्मचारियों को भी तैनात किया जाएगा। -कुलदीपसिंह चहल, एसएसपी मोहाली
^फेज-8 के बस स्टैंड को डी-नोटिफाई किया गया है। अगर वहां बसें खड़ी की जाती हैं तो इसे लेकर डीटीआे और पुलिस को लिखा जाएगा। अब मोहाली के लिए आईएसबीटी टर्मिनल ही काम करेगा। दलजीतसिंह मांगट, डीसी मोहाली
सवारियां करती रहीं इंतजार
दूसरीओर, नया बस टर्मिनल शनिवार को पूरी तरह खाली नजर आया। सवारियां यहां बसों का इंतजार कर रही थीं। पटियाला जाने वाले जसबीर सिंह ने कहा कि वो आधे घंटे से यहां बस का इंतजार कर रहे हैं, लेकिन बस नहीं आई है। अब उन्हें ऑटो लेकर चंडीगढ़ के सेक्टर-43 बस स्टैंड जाना पड़ेगा। आलम यह था कि सवारिया लंबा इंतजार कर रही थीं। जब रोडवेज की बस आती तो उनको राहत मिलती। वहीं दूसरी ओर पुराने बस स्टैंड पर तीन-तीन गाड़िया खड़ीं सवारियाें का इंतजार कर रही थीं।
फेज-8 स्थित पुराना बस स्टैंड करीब दो महीने पहले बंद कर दिया गया था। उसकी जगह फेज-6 में नया एसी इंटरस्टेट बस टर्मिनल खोला गया। तब से लेकर अब तक पुराने बस टर्मिनल को पूरी तरह से बसों के लिए बंद कर दिया गया है, लेकिन शुक्रवार देररात से बादलों की प्राइवेट बसों के चालकों ने वहां बसे खड़ी करनी शुरू कर दीं और शुक्रवार को पुरा दिन वहां से ही बसें चलती रहीं। संवाददाता के पूछने पर पुराने बस टर्मिनल पर मौजूद बादलों की ट्रांसपोर्ट कंपनियों के कर्मचारी बोले- बादलों की बसें हैं, यहीं से चलेंगी। चाहे डीसी को शिकायत कर दो या एसएसपी को, कोई नहीं रोक सकता। गौरतलब है कि इस पुराने बस स्टैंड पर कोई भी सरकारी अिधकारी नहीं बैठता। प्राइवेट बस चालक यहां खुद ही बसें खड़ी कर रहे हैं। वे यहीं से सवारियों को चढ़ाते हैं और आगे ले जाते हैं।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva